<classify> Baada ya kuwa kimya kwa takribani kipindi cha wiki moja tangu Klabu ya Simba kuondoshwa na UD Songo kwenye michuano ya Ligi ya Mabingwa Afrika, Mwenyekiti wa Bodi ya Wakurugenzi wa klabu hiyo, Mohamed Dewji amewaomba radhi mashabiki kwa ukimya huo. Simba waliondolea na UD Songo ya Msumbuji baada ya kutoka sare ya bao 1-1 kwenye mchezo wa marejeano uliochezwa Uwanja wa Taifa jijini Dar es Salaam. Mchezo wa awali walitoka suluhu, hivyo UD Songo walisonga mbele kwa faida ya goli la ugenini. Wanasimba, mnisamehe kwa ukimya. Maumivu ya matokeo yametupata sote. Naomba tukumbushane: Sisi ni S! Simba lazima anyanyuke! Hawezi kukata tamaa. Amewaomba mashabiki wa Simba wasivujike moyo, wasikate,tamaa, kutoogopa maneno ya watu na kuahidi kujipanga ili kufikia malengo yao makubwa. Niwaombe tusivunjike moyo wala kukata tamaa. Hatutaogopa maneno ya watu na hatutaacha kupambana na kujipanga kwa ajili ya malengo yetu. Msimu huu tutautumia kikamilifu kuhakikisha tunaboresha mipango yetu ili msimu ujao turudishe furaha kwa Wanasimba wote. Amewaasa mashabiki wote kumwomba Mungu awatangulie kwenye safari yao na kusisitiza kuwa Roma haikujengwa kwa siku moja. Tumwombe Mwenyezi Mungu atutangulie katika safari yetu endelevu. Tukumbushane tena: Roma haikujengwa kwa siku moja. Tuwe wavumilivu, tutafika tu InshaAllah. Wanasimba, mnisamehe kwa ukimya. Maumivu ya matokeo yametupata sote. Naomba tukumbushane: Sisi ni SIMBA! Simba lazima anyanyuke! Hawezi kukata tamaa. Niwaombe tusivunjike moyo wala kukata tamaa. Hatutaogopa maneno ya watu na hatutaacha kupambana na kujipanga kwa ajili ya malengo yetu. Msimu huu tutautumia kikamilifu kuhakikisha tunaboresha mipango yetu ili msimu ujao turudishe furaha kwa Wanasimba wote. Tumwombe Mwenyezi Mungu atutangulie katika safari yetu endelevu. Tukumbushane tena: Roma haikujengwa kwa siku moja. Tuwe wavumilivu, tutafika tu InshaAllah. A post shared by Mohammed Dewji moodewji on Aug 30, 2019 at 9:07am PDT  <topic>: michezo 